REPUBLIKA HRVATSKA

ZAGREBAČKA ŽUPANIJA

GRAD SAMOBOR

OSNOVNA ŠKOLA MILANA LANGA

BREGANA, Langova 2

ŠKOLSKI ODBOR

KLASA: 602-02/15-16/34

URBROJ: 238-27-15-10-15-2

Bregana, 28. 12. 2015.

Z A P I S N I K

s 34. redovne sjednice Školskog odbora Osnovne škole Milana Langa, Bregana održane dana 22. prosinca 2015. godine u zbornici Škole s početkom u 18 sati.

Prisutni članovi Školskog odbora: Sanja Rapljenović - predsjednica, Nevenka Gračanin, Marija Aščić, Josip Petrić, Ivana Smolej Kolarek, Ivan Piškulić i Mirjana Kovačić Prošić.

Ostali prisutni: Igor Matijašić, ravnatelj i Mirta Odak, voditeljica računovodstva.

Zapisničar: Ljiljana Sečkar, tajnica

Predsjednica Školskog odbora Sanja Rapljenović pozdravila je prisutne i konstatirala da sjednici prisustvuju svi članovi Školskog odbora i predložila sljedeći

Dnevni red:

1. Verifikacija zapisnika s 32. i 33. sjednice Školskog odbora
2. Donošenje Statutarne odluke o izmjenama i dopunama Statuta OŠ Milana Langa
3. Donošenje Financijskog plana Škole za 2016. s projekcijom za 2017. i 2018. godinu i obrazloženjem Financijskog plana
4. Donošenje Plana nabave Škole za 2016. godinu
5. Razno

Dnevni red je jednoglasno usvojen.

**Ad 1) Verifikacija zapisnika s 32. i 33. sjednice Školskog odbora**

Predsjednica Školskog odbora Sanja Rapljenović pozvala je prisutne da se izjasne imaju li primjedbe na zapisnik s 32. i 33. sjednice Školskog odbora.

Budući da nije bilo primjedbi, temeljem čl. 14. st. 4. Pravilnika o radu kolegijalnih tijela, jednoglasno je donijeta sljedeća

ODLUKA

Prihvaća se zapisnik s 32. redovne sjednice Školskog odbora održane dana 3. 11. 2015. i zapisnik s 33. redovne sjednice održane dana 11. 12. 2015. godine.

**Ad 2) Donošenje Statutarne odluke o izmjenama i dopunama Statuta OŠ Milana Langa**

Predsjednica Školskog odbora obavijestila je prisutne da je Osnivač - Grad Samobor na tekst prijedloga Statutarne odluke o izmjenama i dopunama Statuta OŠ Milana Langa kojeg je Školski odbor utvrdio na 32. redovnoj sjednici od 3. studenog ove godine (u prilogu zapisnika) dao prethodnu suglasnost, KLASA: 021-05/15-01/10, URBROJ: 238-11-04/03-15-31 od 17. 12. 2015. godine.

Nakon kratke diskusije predsjednica Školskog odbora dala je prijedlog teksta Statutarne odluke o izmjenama i dopunama Statuta OŠ Milana Langa na glasanje.

Nakon provedenog glasanja, predsjednica Sanja Rapljenović konstatirala je da temeljem članka 98. Zakona o odgoju i obrazovanju u osnovnoj i srednjoj školi (NN, br. 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14.), članka 40. Statuta Škole i pribavljene suglasnosti - Zaključka Gradskog vijeća Grada Samobora, KLASA: 021-05/15-01/10, URBROJ: 238-11-04/03-15-31 od 17. 12. 2015., Školski odbor Osnovne škole Milana Langa, Bregana jednoglasno je donio sljedeću

O D L U K U

Donosi se Statutarna odluka o izmjenama i dopunama Statuta Osnovne škole Milana Langa u tekstu koji je sastavni dio ove Odluke.

**Ad 3)** **Donošenje Financijskog plana Škole za 2016. s projekcijom za 2017. i 2018. godinu i obrazloženjem Financijskog plana**

Izvjestitelj po navedenoj točki dnevnog reda bila je voditeljica računovodstva Mirta Odak, mag. oec.

Predložen je Financijski plan Škole za 2016. s projekcijom za 2017. i 2018. (u prilogu) koji ukupno iznosi 9.939.919,00 kuna i u cijelosti je usklađen s Proračunom Grada Samobora.

Novost od 2016. je da će Škola poslovati u sklopu Riznice Grada. Proračun je uravnotežen i realan. U prilogu Financijskog plana prilaže se i detaljno obrazloženje svakog pojedinog dijela Financijskog plana.

Nakon kratke diskusije predsjednica Sanja Rapljenović dala je prijedlog Financijskog plana Škole za 2016. godinu s projekcijom za 2017. i 2018. s Obrazloženjem financijskog plana Škole na glasanje.

Nakon provedenog glasanja, predsjednica Školskog odbora konstatirala je da je temeljem članka 118. st. 2. podst. 6. Zakona o odgoju i obrazovanju u osnovnoj i srednjoj školi i čl. 40. Statuta Škole, jednoglasno donijeta sljedeća

ODLUKA

Donosi se Financijski plan Škole za 2016. s projekcijom za 2017. i 2018. godinu (u prilogu) i Obrazloženjem financijskog plana Škole za razdoblje 2016. - 2018. (u prilogu).

**Ad 4)** **Donošenje Plana nabave Škole za 2016. godinu**

Izvjestitelj po navedenoj točki dnevnog reda bila je Mirta Odak.

Plan nabave Škole za 2016. godinu napravljen je sukladno Financijskom planu Škole za 2016. godinu u ukupnom iznosu od 1.316.312,00 kuna (u prilogu).

Nakon kratke diskusije predsjednica Školskog odbora dala je prijedlog Plana nabave za 2016. godinu na glasanje.

Nakon provedenog glasanja, predsjednica Školskog odbora konstatirala je da je temeljem članka 40. Statuta Škole jednoglasno donijeta sljedeća

ODLUKA

Donosi se Plan nabave Škole za 2016. godinu (u prilogu).

**Ad 5)** **Razno**

Ravnatelj Igor Matijašić obavijestio je članove Školskog odbora da je od Osnivača - Grada Samobora dobio pisani odgovor da ne mogu preuzeti upravljanje školskom sportskom dvoranom iz razloga što predmetna dvorana nije vlasništvo Škole već Republike Hrvatske. Naglasio je da će pokrenuti postupak prijenosa vlasništva temeljem „dosjelosti“.

Upoznao je članove s novim projektom „Mlijeko u škole“ za učenike od 1. do 4. razreda i projektom Zavoda za zapošljavanje „Mladi za mlade“ za pomagače u nastavi - 2 izvršitelja kojim zapošljavanjem Škola bi riješila problem nedostatka asistenata u nastavi.

Informirao je članove Školskog odbora o izvršenim investicijskim radovima u PŠ Grdanjci, Novom Selu i u Bregani te da je neslužbeno obaviješten da se odustalo od projekta spajanja ulice Grigora Viteza s ulicom Ante Kovačića i da će se umjesto toga napraviti novi parking.

Gđa Kovačić Prošić upozorila je na slabu osvijetljenost na mjestu gdje stoji đački autobus, na što je ravnatelj odgovorio da će Škola pokrenuti postupak kako bi i taj problem riješili.

Završeno u 19,15 sati.

Zapisničar:

Ljiljana Sečkar

Predsjednica Školskog odbora:

Sanja Rapljenović